
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	                                                     Bucureşti, 22.02.2011
                                         PL-x 869/2010


     R A P O R T  
asupra Proiectului de Lege privind desfiinţarea unor instanţe judecătoreşti şi a parchetelor de pe lângă acestea
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind desfiinţarea unor instanţe judecătoreşti şi a parchetelor de pe lângă acestea, trimis cu adresa nr. PL-x 869/2010 din 21 decembrie 2010, înregistrat sub nr.31/1276 din 22 decembrie 2010.
Potrivit prevederilor art. 75 din Constituţia României, republicată, şi ale art.92 alin. (8) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată. 

Consiliul Legislativ a avizat favorabil iniţiativa legislativă, conform avizului nr. 1473 din 8 decembrie 2010.
Comisia pentru muncă şi protecţie socială a avizat negativ iniţiativa legislativă în şedinţa din 2 februarie 2011.
Proiectul de lege are ca obiect de reglementare desfiinţarea unor instanţe judecătoreşti şi parchete de pe lângă acestea, în scopul reducerii dezechilibrelor din punct de vedere al volumului de muncă, potrivit recomandărilor cuprinse în Raportul Comisiei Europene.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din 22 februarie 2011. 
La dezbateri au participat, în calitate de invitaţi din partea Ministerului Justiţiei domnul Cătălin Predoiu, ministru, doamna Lidia Barac, secretar de stat, domnul Gabriel Tănăsescu, secretar general, doamna Ileana Petre, consilier juridic, doamna Virginia Ilie, consilier juridic, din partea Parchetului General doamna Doina Armean, iar din partea Consiliului Superior al Magistraturii a participat domnul Adrian Neacşu. 
La şedinţa Comisiei juridice, de disciplină şi imunităţi au fost prezenţi 24 deputaţi din totalul de 26 membri ai acesteia. 
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind desfiinţarea unor instanţe judecătoreşti şi a parchetelor de pe lângă acestea cu ANEXA de la paginile 8-10 care face parte din proiectul de lege. Amendamentele admise sunt redate în Anexa I la prezentul raport. Amendamentele  respinse sunt redate în Anexa II, la prezentul raport.

În raport cu obiectul său, proiectul de lege face parte din categoria legilor organice. 

 

 PREŞEDINTE,                                                      SECRETAR,                                                                                                 

 

   

  Daniel BUDA                     


Gabriel ANDRONACHE                                      

Expert,
Roxana David



Anexa I 

AMENDAMENTE ADMISE:
	Nr.  crt.
	Textul propunerii legislative
	Amendamente
	Motivare

	1. 
	LEGE

privind desfiinţarea unor instanţe judecătoreşti şi a parchetelor de pe lângă acestea

	Nemodificat


	

	2. 
	Art. 1 – (1) Instanţele judecătoreşti şi parchetele de pe lângă acestea prevăzute în anexa care face parte integrantă din prezenta lege se desfiinţează. 

(2) Posturile din cadrul instanţelor şi parchetelor prevăzute la alin. (1)                                                                                                                                                                                                   se transferă, cu prioritate, la instanţele şi parchetele care preiau competenţa teritorială a instanţei şi pachetului desfiinţat ori, în funcţie de necesităţi, la alte instanţe sau parchete. 

(3) Ministerul Justiţiei, cu avizul conform al Consiliului Superior al Magistraturii, va stabili modul de distribuire a posturilor de judecător şi procuror prevăzute la alin. (2), prin modificarea corespunzătoare a statelor de funcţii şi de personal. 


	Nemodificat


	

	3. 
	Art. 2 – (1) Judecătorii şi procurorii din cadrul instanţelor şi parchetelor de pe lângă acestea desfiinţate în condiţiile prezentei legi pot opta pentru transferul pe un post în cadrul următoarelor instanţe sau parchete, astfel:

a) pe un post în cadrul instanţei sau parchetului care a preluat cauzele de competenţa teritorială a instanţei sau parchetului desfiinţat;
b) pe un post vacant la o altă instanţă sau parchet din aceeaşi circumscripţie a curţii de apel unde se află instanţa sau parchetul desfiinţat;
c) pe un post vacant la o altă instanţă sau parchet. 

(2) Transferul prevăzut la alin. (1) se poate face la instanţe sau parchete corespunzătoare gradului profesional al judecătorului sau procurorului. Judecătorii pot opta numai pentru posturi de judecător, iar procurorii numai pentru posturi de procuror. 

(3) Dacă pentru acelaşi post dintre cele prevăzute la alin. (1), optează doi sau mai mulţi judecători sau, după caz, procurori, se va acorda prioritate următoarelor criterii, în ordine: 

a) judecătorul/procurorul are domiciliul ori, după caz, locuieşte în localitatea unde se află sediul instanţei sau parchetului;

b) judecătorul/procurorul ori soţul/soţia acestuia are o locuinţă în proprietate, în localitatea unde se află sediul instanţei sau parchetului pentru care optează;

c) vechimea efectivă mai mare în funcţia de judecător sau procuror.
(4) În vederea exprimării opţiunii, Consiliul Superior al Magistraturii va transmite lista posturilor prevăzute la alin. (1) curţilor de apel şi parchetelor de pe lângă curţile de apel în circumscripţia cărora se află instanţele/parchetele desfiinţate, listă care se va aduce la cunoştinţa judecătorilor şi procurorilor din cadrul acestor instanţe/parchete.  Judecătorii şi procurorii optează pentru unul din posturile vacante din listă, în termen de 15 zile de la comunicarea listei posturilor vacante.

(5) Judecătorul sau procurorul care, în urma procedurii prevăzute la alin. (3), nu a obţinut postul pentru care a optat, poate face o nouă opţiune pentru un post vacant din lista prevăzută la alin. (4), într-un nou termen de 15 zile de la comunicarea modului de soluţionare a primei opţiuni. 


	(1) Nemodificat

a) Nemodificat

b) pe un post vacant la o altă instanţă sau parchet din circumscripţia aceleiaşi curţi  de apel unde se află instanţa sau parchetul desfiinţat;
Autor: Comisia juridică

c) Nemodificat

(2) Nemodificat
(3) Nemodificat
(4) Nemodificat
(5) Nemodificat
	

	4. 
	Art. 3 - În cazul transferului realizat în condiţiile art. 2 la o altă instanţă sau parchet decât cel din localitatea de domiciliu, judecătorii şi procurorii beneficiază, la data mutării efective, de plata unei indemnizaţii egale cu indemnizaţia de încadrare brută lunară.

	Nemodificat
	

	5. 
	Art. 4 - Dispoziţiile prezentei legi se aplică în mod corespunzător şi celorlalte categorii de personal din cadrul instanţelor şi parchetelor, prevederile Legii nr. 53/2003 - Codul muncii, cu modificările şi completările ulterioare aplicându-se în mod corespunzător. 

	Nemodificat
	

	6. 
	Art. 5 – (1) Prezenta lege intră în vigoare la 3 zile de la data publicării în Monitorul Oficial al României, Partea I şi se aplică potrivit prevederilor prezentului articol. 

(2) Prevederile art. 1 alin. (1) şi (2) se aplică începând cu data de 1 iunie 2011.  
(3) În termen de 45 de zile de la data intrării în vigoare a prezentei legi, Guvernul va adopta hotărârea de modificare a Hotărârii Guvernului nr. 337/1993  pentru stabilirea circumscripţiilor judecătoriilor şi parchetelor de pe lângă judecătorii, cu modificările şi completările ulterioare, în vederea stabilirii noilor circumscripţii teritoriale ale judecătoriilor care preiau cauzele de competenţa teritorială a instanţelor desfiinţate, hotărâre care se va aplica începând cu 1 iunie 2011. 

(4) În termen de 60 de zile de la data intrării în vigoare a hotărârii Guvernului prevăzute la alin. (3), Ministerul Justiţiei şi Consiliul Superior al Magistraturii vor aduce la îndeplinire prevederile art. 1 alin. (3), ţinând seama şi de hotărârea Guvernului prevăzută la alin. (3). 

(5) Până la data de 1 iunie 2011, se va desfăşura procedura prevăzută la art. 2. Transferul posturilor şi al personalului operează începând cu data de 1 iunie 2011. 

(6) Cauzele aflate pe rolul instanţelor/parchetelor prevăzute în anexă la data intrării în vigoare a prezentei legi, precum şi cele înregistrate  după această dată se transmit pe cale administrativă, începând cu data de 1 mai 2011, instanţelor/parchetelor care preiau competenţa teritorială a instanţei şi respectiv pachetului desfiinţat. În cauzele înregistrate după data de 1 mai 2011, stabilirea termenelor şi efectuarea actelor de procedură urmează a fi realizate de instanţele/parchetele care preiau competenţa teritorială a instanţei şi respectiv pachetului desfiinţat.

	Nemodificat
	

	7. 
	Art. 6 – Bunurile mobile aflate în folosinţa judecătoriilor şi a parchetelor prevăzute în anexă se redistribuie prin ordin al ordonatorului terţiar de credite în subordinea căruia funcţionează instanţa sau parchetul desfiinţat, în principal către instanţele şi parchetele care preiau competenţa teritorială a instanţei şi respectiv pachetului desfiinţat. 


	Nemodificat
	

	8. 
	Art. 7 – Anexa nr. 1 la Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se modifică în mod corespunzător.


	Nemodificat
	


ANEXĂ
	
	Judeţul
	Judecătoria
	Localitatea de reşedinţă
	Amendamente



	1.
	Arad
	Chişineu-Criş 
	Oraşul Chişineu-Criş
	1. Se elimină

Autori: deputaţii Iustin-Marinel Cionca-Arghir, Alina Gorghiu şi Florin Iordache 


	2.
	Bacău
	Podu Turcului 
	Comuna Podu Turcului
	2. Se elimină

Autori: deputaţii Alina Gorghiu, Florin Iordache şi Tudor Chiuariu


	3.
	Braşov
	Rupea 
	Oraşul Rupea
	3. Se elimină

Autori: deputaţii Gabriel Andonache, Mihai Donţu şi Mate Andras Levente, Alina Gorghiu şi Florin Iordache


	4.
	Brăila
	Însurăţei
	Oraşul Însurăţei 
	4. Se elimină

Autori: deputaţii Viorel Balcan, Eugen Bădălan, Bogdan Ciucă, Cristian Rizea, Marian Ghiveciu, Alina Gorghiu şi Florin Iordache


	5.
	Buzău
	Pogoanele
	Oraşul Pogoanele 
	5. Se elimină

Autori: deputaţii Marian Ghiveciu, Alina Gorghiu şi Florin Iordache


	6.
	Caraş-Severin
	Bozovici 
	Comuna Bozovici 
	6. Se elimină

Autori: deputaţii Valentin Rusu, Alina Gorghiu şi Florin Iordache

	7.
	Caraş-Severin
	Bocşa
	Oraşul Bocşa 
	Nemodificat


	8.
	Constanţa
	Hârşova
	Oraşul Hârşova 
	8. Se elimină

Autori: deputaţii Alina Gorghiu, Constantin Chirilă,  Mihai Lupu, Florin Iordache şi Tudor Chiuariu

	9.
	Constanţa
	Cernavodă
	Oraşul Cernavodă 
	Nemodificat


	10.
	Constanţa
	Băneasa
	Oraşul Băneasa 
	Nemodificat


	11.
	Covasna 
	Întorsura Buzăului
	Oraşul Întorsura Buzăului
	11. Se elimină.

Autori: deputaţii Alina Gorghiu, Florin Iordache şi Mihai Donţu


	12.
	Dolj
	Bechet
	Oraşul Bechet
	Nemodificat


	13.
	Giurgiu
	Comana
	Comuna Comana
	Nemodificat


	14.
	Hunedoara 
	Orăştie 
	Muncipiul Orăştie
	14. Se elimină

Autori: deputaţii Kerekes Karoly, Ioan Cindrea, Dorel Covaci, Sorin Stragea, Laurenţiu Nistor, Alina Gorghiu şi Florin Iordache

	15. 
	Maramureş
	Şomcuta Mare
	Oraşul Şomcuta Mare
	15. Se elimină

Autori: deputaţii Alina Gorghiu şi Florin Iordache


	16.
	Mehedinţi
	Baia de Aramă
	Oraşul Baia de Aramă
	16. Se elimină

Autori: deputaţii Eugen Nicolicea şi Viorel Palaşcă

	17. 
	Mureş
	Târnăveni
	Municipiul Târnăveni 
	17. Se elimină

Autori: deputaţii Kerekes Karoly, Ioan Cindrea, Dorel Covaci, Sorin Stragea, Laurenţiu Nistor, Toader Stoian, Mate Andras Levente şi  Mihai Donţu

	18. 
	Mureş
	Sângeorgiu de Pădure
	Oraşul Sângeorgiu de Pădure
	18. Se elimină

Autori: deputaţii Kerekes Karoly, Ioan Cindrea, Dorel Covaci, Sorin Stragea, Laurenţiu Nistor, Mate Andras Levente, Alina Gorghiu şi Florin Iordache


	19. 
	Olt 
	Scorniceşti
	Oraşul Scorniceşti 
	Nemodificat


	20.
	Prahova
	Urlaţi
	Oraşul Urlaţi
	Nemodificat


	21.
	Sibiu
	Agnita 
	Oraşul Agnita
	21. Se elimină

Autori: deputaţii Kerekes Karoly, Ioan Cindrea, Dorel Covaci, Sorin Stragea, Laurenţiu Nistor, Raluca Turcan,  Mihai Donţu, Mircea Silvestru Lup, Alina Gorghiu şi Florin Iordache

	22.
	Timiş
	Făget 
	Oraşul Făget
	22. Se elimină

Autori: deputaţii Kerekes Karoly, Ioan Cindrea, Dorel Covaci, Sorin Stragea, Laurenţiu Nistor, Marius Cristinel Dugulescu, Gheorghe Ciobanu, Alina Gorghiu şi Florin Iordache


	23. 
	Timiş 
	Jimbolia
	Oraşul Jimbolia 
	Nemodificat


	24. 
	Vaslui
	Murgeni
	Oraşul Murgeni 
	24. Se elimină

Autori: deputaţii Alina Gorghiu şi Florin Iordache


Anexa II

 a) AMENDAMENTE RESPINSE
la textul proiectului de lege:

	Nr. crt.
	Textul proiectului de lege
	Amendamente
	1.Motivare pentru susţinerea amendamentului

2.Motivare pentru respingerea amendamentului


	Cameră

Decizională

	1.
	Art. 5 – (2) Prevederile art. 1 alin. (1) şi (2) se aplică începând cu data de 1 iunie 2011.  


	(2) Prevederile art. 1 alin. (1) şi (2) se aplică începând cu data de 1 ianuarie 2012.  

Autor: deputat Ciprian Nica
	1. Pentru corelare cu Legea de punerea în aplicare a Codului civil
2. Amendamentul a fost respins prin vot.
	Senatul


b) AMENDAMENTE RESPINSE
la ANEXA proiectului de lege:

	
	Judeţul
	Judecătoria
	Localitatea de reşedinţă
	Amendamente
	1.Motivare pentru susţinerea amendamentului

2.Motivare pentru respingerea amendamentului
	Cameră

Decizională

	1.
	Caraş-Severin
	Bocşa
	Oraşul Bocşa
	7. Se elimină

Autor: deputat Valentin Rusu
	1. Desfiinţarea acestei judecătorii ar leza interesele cetăţenilor din zonă, care s-ar vedea nevoiţi să se deplaseze la distanţe mai mari. În plus, desfiinţarea Parchetului de pe lângă aceasta ar îngreuna şi activitatea poliţiştilor, care, pentru orice act de urmărire penală sau document necesar  desfăşurării activităţii specifice, vor trebui să parcurgă aceleaşi distanţe lungi. 

2. Amendamentul a fost respins prin vot
	Senatul

